Keskustelu:Toimeentulotuki

message: Lisäksi artikkelissa on turhia detaljeja jotka 1) muuttuvat tiheään ja 2) löytyvät myös Kelan sivuilta. Myös puolen ruudun mittaiset erikoisuudet tuen saannista ansaitsevat iki oman artikkelinsa. Eli saisi olla yleisluontoisempi.
thread_title: Artikkelista ei selviä milloin toimeentulotukea maksettiin ensimmäistä kertaa

message: Poistin lauseen "Toimeentulotuen perusosa on laskennallinen minimi jonka on tarkoitus riittää juuri ja juuri kattamaan kotitalouden perusmenot." Lauseen lähteeksi oli annettu Toimeentulotuki. Opas toimeentulotukilain soveltajille. s. 13. http://fi.wikipedia.org/w/index.php?title=Toimeentulotuki&action=edit§ion=3. Kyseisen oppaan kyseiseltä sivulta ei löydy tuollaista tietoa. Sen sijaan siellä todetaan seuraavaa: Vuonna 1998 voimaan tulleen toimeentulolain vaikutuksia seurattiin vuosina 1999 ja 2000 valmistuneissa selvityksissä. Selvityksistä voitiin yleiskuvana todeta, että toimeentulotuen perusosa riitti juuri ja juuri kattamaan ne kotitalouksien menot, jotka perusosalla oli tarkoitus kattaa etenkin niissä tilanteissa, joissa toimeentulotuen tarve oli lyhytaikainen.
Lauseen olisi voinut muuttaa muotoon "toimeentulotuen perusosa on laskennallinen minimi jonka on tarkoitus riittää kattamaan ne kotitalouksien menot, jotka perusosalla on tarkoitus kattaa". Koska kyseisen lauseen informaatioarvo olisi ollut nolla, tyydyin poistamaan alkuperäisen lauseen.
Neutri (keskustelu) 6. syyskuuta 2012 kello 01.34 (EEST)
thread_title: Poistin virheellisen siteerauksen 6.9.2012

message: Tässä kohtaa on kyllä annettu linkkejä lähteiksi, mutta itse löysin vain Ylikiimingin linkin takaa kerrotun tiedon. Missä mättää? Samulili 17. huhtikuuta 2008 kello 13.17 (UTC)
Ajattelin poistaa lähteettömät tiedot lähiaikoina. Samulili 21. elokuuta 2008 kello 19.14 (EEST)
thread_title: "Lisätietoja hyväksytyistä vuokrista"

message: Tapa ilmaista asioita ei ole oikea. Pitäisi olla kuten toimeentulotukiohjeissa. Artikkeli sisältää myös pyörittelyä ts. asumismenot on selitelty useassa paikassa mutta eri tavoilla ja eri sisältöisesti. Kannattaisi myös miettiä, onko tarpeen mainita yksittäisten kuntien myöntämisperusteita. --Juha.EBT 17. joulukuuta 2008 kello 03.26 (EET)
thread_title:  Artikkelia parannettava 

message: Artikkelissa sanotaan:
"Tämän käytännön taustalla vallitsee uusklassisen taloustieteen olettamus siitä, että kotitalouden jäsenillä olisi kaikilla samat oikeudet käyttää kotitalouden jäsenten tulojen ja varallisuuden summaa."
Uusklassinen taloustiede on markkinatalouslähtöinen näkemys taloustieteestä, joka pyrkii selittämään talouden ilmiöitä kysynnän ja tarjonnan pohjalta. Kyseinen suuntaus tai taloustiede yleensä ei tietääkseni ota kantaa sosiaalisiin käytäntöihin yhteiskunnassa, kuten pitäisikö homoavioliitot laillistaa, kannabiksen pössyttely sallia tai pitäisikö aviopuolisoiden pitää yhteistä tiliä tai aviomiehen myöntää kotona olevalle vaimolleen taskurahaa kuten ennen vanhaan tehtiin. Poistan maininnan. JJohannes 3. helmikuuta 2011 kello 15.01 (EET)
thread_title:  Uusklassista taloustiedettä? 

message: Tekstiä selaillessa tuntuu että lukisi suoraan sosiaalitoimiston ohjeistusta. Korjattavaa:
* johdantoa lyhyemmäksi ja tiiviimmäksi (sopiva pituus ehkä 1/3 nykyisestä)
* artikkelissa on monia osuuksia jotka eivät oikein sovi tietosanakirjaan, kuten "toimeentulotuen perusosan määrä" ja "tuen hakeminen". Liian tarkkaa tietoa yleiskuvaa kaipaavalle.
Tarkoitushan ei ole korvata Kelan tai sosiaalitoimiston ohjeistuksia. Mielestäni on olennaisempaa kuvata suurempia linjoja, kuten: mikä ovat perusosa ja lisäosa, mihin ne on tarkoitettu, millaisia järjestelmiä muissa maissa on. Suomi-keskeisyyttä olisi myös syytä karsia. --avanninen 30. maaliskuuta 2011 kello 00.03 (EEST)
thread_title:  Artikkelin kielestä 

message: Esimerkiksi tuen hakemisesta artikkelissa kerrotaan paljolti paikallisista käytännöistä. Esimerkiksi täällä Oulussa menoina hyväksytään kaikki julkisen terveydenhuollon hoitokulut, koskee siis myös hammaslääkäriä. Lääkkeissä on jotain poikkeuksia. Täällä ensimmäisillä hakukerroilla ei tarvitse käydä sosiaalitoimistossa vastaanotolla. En tiedä miten muualla on, mutta täällä ei katsota tuloksi alle sadan euron satunnaista lahjaa. Toimeentulotuen hakulomake ei ole Oulussa kolme- vaan kaksisivuinen. Tässä joitakin paikallisia eroja. Toisin sanoen, artikkelin täytyy sisältää yleisluontoista tietoa tai artikkelissa on kerrottava, millaisia vaihtoehtoja paikallisesti on käytössä. Tarkemmin pitäisi mainita myös se, että toimeentulotuen joutuvat käyttämään useat Kelan tukien varassa elävät. Näitä tukia ovat peruspäiväraha, kuntoutustuki, kansaneläke.... --Juha.ebt 11. tammikuuta 2012 kello 05.54 (EET)
thread_title: Tuen hakemisesta ja määräytymisestä

message: Turha tässä on mitään ulkomaiden "vastaavia" järjestelmiä esitellä, artikkeli on kuitenkin suomalaisesta byrokratiasta/laista, ja se pitäisi myös määritelmässä sanoa. -Uusimies (keskustelu) 4. huhtikuuta 2013 kello 19.51 (EEST)
replies: text: Voihan noita vertailuja tehdäkin, mutta jotenkin perustellusti ja kertoen edes, koska listatut rahasummat ovat olleet käytössä. --Aulis Eskola (keskustelu) 4. huhtikuuta 2013 kello 21.22 (EEST)
thread_title:  Toimeentulotuki on suomalainen 

message: Tietosanakirjaan sopisi paremmin artikkeli, jossa tarkasteltaisiin toimeentulotukea historiallisesti, ja suhteessa muihin sosiaalietuuksiin, sekä muiden maiden sosiaaliturvaan. Nyt artikkeli sisältää paljon nippelitietoa, mutta ei anna nopeita vastauksia esimerkiksi seuraaviin kysymyksiin:
* Mistä lähtien toimeentulotukea on Suomessa maksettu?
* Miten toimeentulotuki on vuosien varrella muuttunut? Suuruus? Käyttöaste?
* Mitä toimeentulotuella katetaan, ennen ja nyt?
* Kenen poliittinen aloite toimeentulotuki oli? Missä oloissa se syntyi, ja mihin tarpeeseen?
* Millaista keskustelua toimeentulotuesta on vuosien varrella käyty? Onko joku kyseenalaistanut sen tai osia siitä? Kuka, mitä, miksi ja milloin? Johtiko keskustelu johonkin lopputulokseen, kuten lakimuutoksiin?
* Millaisia arvioita on esitetty toimeentulotuen tulevaisuudesta?
* Miten toimeentulotuki suhtautuu muihin sosiaalietuuksiin? Onko sen merkitys kasvanut vai kutistunut?
* Millaisia eroja suomalaisessa toimeentulotuessa on muiden maiden sosiaaliturvaan? Mistä erot johtuvat? Minkätyyppisissä maissa toimeentulotuen kaltaisia järjestelmiä on käytössä? Käytetäänkö niitä kaikkialla samantapaisiin tarkoituksiin?
Ikävä kyllä itselläni ei riitä aikaa tai asiantuntemustakaan kirjoittaa artikkelia uusiksi näiltä pohjilta, mutta silti nämä ovat ne kysymykset, joihin halusin vastausta lukiessani tätä artikkelia. Ikävä kyllä en oikein tullut hullua hurskaammaksi.
84.239.242.98 16. maaliskuuta 2014 kello 11.29 (EET)
thread_title:  Artikkelin sävyä tulisi muuttaa 

message: Artikkeli käsittelee asiaa vain Suomen näkökulmasta. Siinä olisi hyvä käsitellä muiden maiden vastaava tuki, esim. Ruotsissa ja Saksassa. Hongkongissakin saattoi olla vastaava järjestelmä käytössä. Mur (keskustelu) 27. toukokuuta 2023 kello 12.56 (EEST)
thread_title:  Toimeentulotukea vastaavat tuet muissa maissa